Source: http://docplayer.fi/8412679-Nastolan-kalastusalueen-hoitokalastus.html
Timestamp: 2018-02-23 16:39:25+00:00
Document Index: 17470717

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Nastolan kalastusalueen hoitokalastus - PDF
Download "Nastolan kalastusalueen hoitokalastus"
1 Nastolan kalastusalueen hoitokalastus
2 Sisällys 2. Hoitokalastus Nastolan kalastusalueella Nastolan kalastusalueen hoitokalastuksen tausta Nastolan alueen hoitokalastuspyydykset ja menetelmät Hoitokalastussaaliit Nastolan kalastusalueella Hoitokalastuksen vaikutuksia Hoitokalastuksen onnistumiset ja epäonnistumiset Rysäpyynnin kokeilu Järvi Hoi - hankkeessa Kalastaja Eero Sindan kokemuksia Kymijärveltä Kalastaja Eero Loimen kokemuksia Vesijärveltä Kalastaja Pentti Reinin kokemuksia Vesijärveltä Kalasaaliita rysäpyynnistä Vesijärvellä ja Kymijärvellä
3 2. Hoitokalastus Nastolan kalastusalueella Hoitokalastus alkoi Nastolan kalastusalueella vapaa-ajan kalastajien toimesta vuonna 1995, jolloin kalastettiin rysällä ja nuotalla Alasenjärvellä, Kymijärvellä ja Salajärvellä. Tästä hoitokalastus laajeni nopeasti useille muillekin järville, kuten Kärkjärvelle, Ruuhijärvelle, Sylvöjärvelle ja Arrajärvelle siten, että parhaimmillaan järviä on ollut mukana 10 kappaletta. Historiallisesti suurin kalasaaliin määriltään on ehdottomasti Kymijärvi. Nastolan alueen vapaa-ajan kalastajat nostamassa hoitokalastussaalista Kymijärvellä Nastolan kalastusalueen hoitokalastuksen tausta Nastolassa hoitokalastuksen tärkein kohde on Kymijärvi, jossa ulkoinen kuormitus oli hyvin suurta luvulla. Ulkoista kuormitusta saatiin tuntuvasti vähennettyä 1970-luvun huippuvuosista, mutta pelkkä ulkoisen kuormituksen vähentäminen ei yksinään riittänyt. Järven rehevöitymiskehitys oli ehtinyt edetä itseään ylläpitävälle tasolle, minkä vuoksi huomio kiinnitettiin myös järven sisäiseen kuormitukseen. Koekalastusten perusteella Kymijärven Rekolanpohjan kalasto olikin todettu tiheäksi ja särkikalavaltaiseksi. Kymijärven särkikalojen määrää alettiin syksystä 1995 alkaen vähentää tehokalastuksin. Ammattimaiset hoitokalastajat Kari Kinnunen ja Veikko Nevala toteuttivat ensimmäiset nuottaukset syyskuussa Järven länsisyvänteeltä Rekolanpohjasta saatiin kolmella peräkkäisellä nuotanvedolla ennätykselliset yli kg särkeä, joka oli parveutunut niin tiheästi, että muita kalalajeja ei ollut joukossa. Nastolan kalamiehet tulivat mukaan Vesijärven pyydystalkoisiin vuonna 1996, jolloin yhteistyö Vesijärven ja Nastolan kalastusalueiden kesken alkoi. Tämä mahdollisti myös talkookalastuksen, sillä nuottaus osoittautui
4 tehokkaaksi menetelmäksi Kymijärvellä. Hoitokalastajien johtajana toimi alusta alkaen kalastusalueen puheenjohtaja Paavo Pohjankoski. Hoitokalastuksessa käytetyt rysät (ja nuotat) rakennettiin omatoimisesti ja omarahoitteisesti. Rahoitusta ei saatu vesijärviprojektista alkuvaiheen pyydysten rakentamiseen, vaikka muuten tehtiin tiivistä yhteistyötä Lahden kaupungin ja Vesijärven kalastajien kanssa. Kalastusveneen hankintaan saatiin aikoinaan POMO ohjelman (Euroopan maaseuturahaston) rahoitusta ja nuottia on rakennettu parhaimmillaan kaksi kappaletta vuodessa, nyt nuottia onkin runsaasti. Kalastaja Paavo Pohjankoski oli alussa mukana vain viikonloppuisin, mutta osallistui hoitokalastukseen vapaa-ajan lisääntyessä aktiivisemmin. Paavoa voikin pitää keskeisimpänä henkilönä hoitokalastuksen onnistumisessa, jotta vastuu hoitokalastuksesta voidaan yleensä antaa vapaa-ajankalastajien kannettavaksi. Lopulta Paavo on vastannut käytännössä hoitokalastustiimin vetämisestä ja työnohjauksesta. Kalastajat ovat olleet hyvin omatoimisia, eikä ulkopuolisia ole tarvittu aloittamisvaihetta lukuun ottamatta. Varsinaisten pyydysten rakentamisessa on opastanut iktyonomi Petri Savola, sillä hoitokalastuspyydysten rakentaminen vaatii ammattitaidon, jota näillä vapaa-ajan kalastajilla ei ole. Alun perin Petri Savola neuvoi rysillä kalastamisen toimivan parhaiten jäidenlähdön jälkeen ja sen jälkeen kalastajat ovat opetelleet nuottaamaan kantapään kautta. Vesijärven kalastajat opastivat nuottauksen saloihin ainoastaan kertomalla, että myöhemmin syksyllä saadaan parhaat saaliit, mutta muuten nuottauksen käytännöt on opeteltu itse tekemällä. Alkuvaiheessa Nastolan kunnalta sai taloudellista tukea hoitokalastuksen aloittamiseen, mutta nykyisin vain Lahden seudun ympäristöpalvelut (LSYP) tukee hoitokalastusta lähinnä Kymijärvellä, jossa saalistavoite vuonna 2013 oli kg. Tällä tuella mahdollistetaan kalastus taloudellisesti myös muilla Nastolan kalastusalueen järvillä. Kalastajille maksetaan korvausta saadun saalin perusteella keskimäärin 0,5 / kg.
5 2.2. Nastolan alueen hoitokalastuspyydykset ja menetelmät Nastolan kalastusalueella on käytössä nuottia kolmesta eri kokoluokasta, joiden korkeudet ovat 6, 10 ja 12 metriä. Eri järvillä siis käytetään erikokoisia nuottia riippuen järven syvyydestä. Nuotan pituus on yleensä 320 metriä ja kun nuotan pituus on 400 metriä, puhutaan jo pidennetystä nuotasta. Pidennettyä nuottaa käytetään matalassa järvessä, jossa parveutumista ei syvänteiden puuttumisen takia juurikaan esiinny, jolloin on pyrittävä kalastamaan koko järven alueelta. Lahden kaupungilla on vastaavasti käytössä nuotat, joiden korkeudet ovat 19 ja 14 metriä. Uusi nuotta voi kestää n. viisi vuotta ennen kuin siihen vaihdetaan uudet havakset, mutta ammattikalastaja voisi vaihtaa ne jo kahden vuoden käytön jälkeen. Yleensä nuotat korjataan vuosittaisissa pyydystalkoissa, joissa on myös muutakin korjattavaa tai rakennettavaa. Lahden seudun ympäristöpalvelut on osallistunut havasten kustannusten kattamiseen, mutta myös Nastolan kalastusalue on maksanut osansa. Nuottaus toteutetaan tähän tarkoitukseen rakennetuilla veneillä, joita on kaksi ja joilla on eri käyttötarkoitus. Pääroolissa nuottauksessa on vene, jossa on vinssit, joilla nuottaa vedetään ja johon nuotta lopulta kootaan. Tähän vaiheeseen kuluu yleensä useampia tunteja. Toisesta veneestä löytyy esim. kaikuluotain, jolla kalaparvia etsitään. Näiden kahden veneen yhteistyöllä nuottaus onnistuu hienosti, ja ilman näihin veneisiin rakennettuja lisälaitteita, kuten vinssejä tai haavinosturia, nuottaus olisi paljon rankempaa. Nuottauksessa on keskimäärin mukana kerralla viisi ihmistä ja varsinaiseen aktiivisten kalastajien porukkaan kuuluu Nastolassa kahdeksan henkeä. Nämä henkilöt ovat käytännössä kaikki eläkeläisiä.
6 Nuottaus aloitetaan yleensä Sylvöjärvestä, jossa kalojen parveutumista ei esiinny, mikä johtuu siitä, että järvi on matala (keskimäärin 3-4 metriä syvä), eikä parveutumiseen soveltuvia syvänteitä järvessä ole. Sylvöjärven nuottauksessa käytetään 400 m leveää nuottaa ja vetämällä vaijereita pitkin järvenpohjaa kalastajat ovat selvittäneet, että nuottaa voi järvessä vetää nuottaa rikkomatta. Varsinaiseen kalojen paikallistamiseen tarvittaisiin Sylvöjärvellä viistokaikuluotausta, sillä tavallinen kaikuluotaus ei näin matalassa järvessä toimi. Silti ilman kaikuluotausta kalastus saadaan onnistumaan. Normaalisti muissa järvissä särkikalaparvien paikallistaminen perustuu kaikuluotaukseen. Vapaa-ajan kalastajien käyttämä kaikuluotain toimii kuitenkin vain avoveden aikaan, joten talvella he hyödyntävät Lahden kaupungin käyttämää kaikuluotainta, kun kaloja etsitään jään läpi. Parvet löytyvät yleensä järven syvänteistä. Kaikuluotauksen lisäksi hyödynnetään toki aiempia kokemuksia kalaparvien sijainneista, ja koska nuotanveto kestää kauan, tehdään vetoja vain yksi päivässä, minkä takia on erityisen tärkeää tietää mahdollisimman tarkkaan kalaparven sijainti. Viistokaikuluotaus mahdollistaisi järven pohjarakenteen syvällisemmän tutkimuksen. Varsinaisesta särkikalan parveutumisesta tiedetään (alussa ei tiedetty), että parveutuminen tapahtuu alle C lämpöisessä vedessä ja särki pysyttelee parvessa koko talven kutuun asti, mikä alkaa toukokuussa ja jatkuu kesäkuun alkupuolelle. Tämän jälkeen särki hajaantuu ympäri järveä kesän ajaksi, jolloin nuottaus on mahdotonta tai ainakin saalismäärät jäisivät nuotalla pieneksi. Särki myös varsinaisesti ruokailee kesäkaudella, mutta ei lainkaan tai juurikaan talvella, mikä todennäköisesti aiheuttaa mudan makua särkeen, jolloin kesäkaudella pyydetty särki ei ole käytännössä syömiskelpoista" Hoitokalastussaaliit Nastolan kalastusalueella Suurimmat särkikalasaaliit Nastolassa saadaan Kymijärveltä, Arrajärveltä, Salajärveltä ja Sylvöjärveltä (taulukko 5). Kalastuksessa pidettiin hiukan taukoa vuosina , mutta kalastajat havaitsivat tämän olleen epäedullista ja särkikalojen vain lisääntyneen järvissä näinä vuosina. Tämä on havaittavissa ainakin Kymijärvellä, jossa vuoden 2004 kalasaalis on lähes yhtä suuri kuin tehokalastusvaiheen ensimmäisenä vuotena.
7 Taulukko 5. Hoitokalastus Nastolan järvissä, joista kalastettu kg (Pohjankoski Paavo, 2013) Vuosi Kymijärvi Arrajärvi Salajärvi Sylvöjärvi Ruuhijärvi Alasenjärvi Kukkaset Kärkjärvi YHT YHT Lahden kaupungin ja Vesijärven kalastusalueen sekä Nastolan kunnan ja kalastusalueen yhteistoiminnan tuloksena Kymijärvestä pyydettiin hoitokalastusjakson alussa vuosina särkeä kaikkiaan noin 200 kg/ha (kuvio 7). Hoitokalastussaaliin keskiarvo on tämän jälkeen ollut vuosittain 30kg/ha vuosina Tehokalastusjakson jälkeen Kymijärveen istutettiin petokaloja, lähinnä kuhaa. Kaikkiaan vuosina Kymijärvellä hoitokalastettiin rysillä, katiskoilla ja nuottaamalla (taulukko 6), joista nuottaaminen on ollut kaikkein merkittävintä kalasaaliiden perusteella. Nuottasaaliista noin 70 % on ollut lahnaa ja loput 30 % on ollut pääasiassa ahventa, särkeä ja kuhaa. Rysäkalastusta ei ole jatkettu vuoden 2005 jälkeen ennen Järvi Hoi hankkeen rysäpyynnin kokeiluja (Kotakorpi, Lakka & Ruuhijärvi,
8 2012). Katiskasaalis on vaihdellut paljon vuosien välillä, vuosien 2010 ja 2011 katiskasaaliin lajijakauma oli: särki 40 %, ahven 20 %, salakka 20 %, suutari 10 % ja lahna 10 %. Kuvio 7. Kymijärven hoitokalastussaaliit (kg) vv , (Pohjankoski Paavo, 2013). Nuottasaaliin koostumuksessa Kymijärvellä ei ole havaittu muutoksia vuosien välillä, mutta saalisnäytteiden puuttumisen vuoksi lajisuhteissa mahdollisesti tapahtuneita vähäisiä muutoksia ei ole ehkä kyetty havaitsemaan. Nuottasaaliin vaihtelu johtuu osittain apajapaikkojen määrästä. Joinain vuosina on nuotattu vain järven toisessa syvänteessä (itäpää) ja joinain molemmissa (Kotakorpi, Lakka & Ruuhijärvi, 2012). Hoitokalastuksen saalistavoitteen määrittelyyn Nastolan alueen järvissä ei ole muuta keinoa kuin hyödyntää vuosien saatossa kertynyttä kokemusta siitä, paljonko järvestä voisi enintään saada kalaa. Saalismäärien ajan myötä pienentyessä tai kasvaessa tavoitetta voidaan muuttaa aiempien kokemusten pohjalta. Kuitenkin Kymijärven koekalastuksen perusteella Kymijärven saalistavoite vedenlaadun parantamiseksi on tällä hetkellä 65 tonnia (100 kg/ha/vuosi). (Kuvio 7).
9 Taulukko 6. Kymijärven hoitokalastussaaliit (kg) vv , (Pohjankoski Paavo, 2013). Vuosi Rysä Nuotta Yhteensä YHT Vaihtelu nuottauksen saalismäärissä on suurta, mikä johtuu yleensä säätilasta ja tuulisuudesta. Saalismäärä yhdellä nuottauskerralla voi olla tn, joten 2-3 nuottauskertaa riittää pienemmillä järvillä, jotta hoitokalastuksen tavoitteet saavutetaan. Sen sijaan Kymijärvellä, joka on huomattavasti isompi kuin alueen muut järvet, tarvitaan yleensä noin 5-6 nuottauskertaa. Tämä tulos edellyttää kuitenkin onnistuneita kaikuluotauksia. Pääasiallisena pyyntimenetelmänä Nastolan alueella käytetään nuottausta (kuvio 8), rysäpyyntiä ei ole itse asiassa vuosiin käytetty ennen Järvi Hoi -hankkeen kokeilua vuonna Nuottaus on kuitenkin hyvin tehokas pyyntimenetelmä ja voidaan suorittaa isolla porukalla muutamana kertana. Rysät vaativat enemmän hoitoa ja pidemmän kalastusjakson, eikä niillä saa suuria saalismääriä, mutta ne sopivat
10 paremmin sellaiseen pyyntiin, jossa pyritään saamaan saaliiksi tiettyjä kalalajeja tietystä kokoluokasta erityisesti keväällä järven ranta-alueilta tai matalista järvistä, joihin nuottaus ei sovellu. Kuvio 8. Hoitokalastus eri menetelmillä Nastolan järvissä vv (Pohjankoski Paavo, 2013) Kukaan ei varmasti osaa sanoa, kuinka usein on kalastettava, jotta hoitokalastuksella saavutetaan optimaalisin tulos. Ensisijaisesti kalastuskertojen tarve arvioidaan saalistavoitteen perusteella ja sen mukaan pyritään kalastamaan. Keskimäärin Nastolan kalastusalueella tehdään 2-3 nuotanvetoa järveä kohden, ja tämä tapahtuu ainoastaan syksyllä, joka on Nastolassa kiireisintä aikaa. Keväällä kalastetaan ainoastaan katiskoilla ja rysillä, talvella ainoastaan katiskoilla. Esimerkiksi vuoden 2012 nuottasaalis oli kaikkien aikojen toiseksi korkein Kymijärvessä. Poistosaaliin kokonaismäärä oli kg (55,6 kg/ha) ja se saatiin kahdeksalla vedolla, mikä tarkoittaa keskimäärin 4500 kg:n yksikkösaalista. Vuoden 2012 nuottasaaliista otettiin RKTL:n toimesta näytteet, joista laskettiin kalojen määrä lajikohtaisesti, ja mitattiin 50 kalaa kustakin lajista pituusjakauman saamiseksi. Näytteiden lajisuhteiden perusteella laskettiin vetokohtainen lajisuhde, joka suhteutettiin vedon kokonaissaaliiseen lajikohtaisten saaliiden laskemiseksi. Nuottasaalis koostui särjestä (49 %), lahnasta (34 %) ja salakasta (14 %) (Kotakorpi, Lakka & Ruuhijärvi, 2012). Särki- ja salakkasaaliissa runsaimpia olivat 9-14 cm pituiset yksilöt. Lahnasaaliissa oli pituusvaihteluväli 3-45 cm. Itäpään (Lapinkiven syvänne) apajan näytteestä yli 97 % oli lahnaa, joka oli varsin suurikokoista
11 (enimmäkseen cm). Länsipään nuottausnäyte koostui tasaisemmin eri lajeista. Suurin osa (56 %) oli särkeä, lahnaa (25 %) ja salakkaa (16 %). Länsipäässä lahnasaalis koostui melko tasaisesti kaiken kokoisista lahnoista (4-29 cm) (Kotakorpi, Lakka & Ruuhijärvi, 2012). Kuvio 9. Hoitokalastuksen saalismäärät (kg) Nastolan kalastusalueella (Pohjankoski Paavo, 2013) 2.4. Hoitokalastuksen vaikutuksia Kymijärvi on tällä hetkellä ainoa alueen järvistä, josta löytyy tieteellisin menetelmin kerättyä tietoa kalaston rakenteesta ja järven ekologisesta tilasta. Muuten kalaston rakennetta ja hoitokalastuksen vaikuttavuutta Nastolan alueen järvissä vapaa-ajankalastajat tarkkailevat aistinvaraisesti. Kalamäärien ja kalaston rakenteen arviointi tehdäänkin yleensä nuottauksen yhteydessä ja hyvänä indikaattorina hoitokalastuksen onnistumiselle vapaa-ajan kalastajat pitävät kuhakannan runsautta ja veden kirkkautta. Järvien parantuneen tilan takia hoitokalastus on jäämässä vuosi vuodelta vähemmälle muissa paitsi Kymijärvessä parantuneiden kuhakantojen takia. Tuloksena pitkäkestoisesta hoitokalastuksesta on havaittu vedenlaadun parantuneen Nastolan alueen järvissä huomattavasti, mikä on todettu niin LSYP:n
12 vedenlaadun seurannassa kuin aistinvaraisesti tarkkailemalla. Sinilevän määrä on silmin havaittavasti vähentynyt ja vedet kirkastuneet. Kalastajien mukaan esimerkiksi Salajärvellä ei enää tarvitse hoitokalastaa, sillä kuhaa oli noin puolet siellä viimeksi saadun saaliin (2012) koostumuksesta. Ainoastaan isompaa lahnaa eivät petokalat kykene saalistamaan, minkä takia lahnan kalastus voisi olla välttämätöntä (esim. rysillä), vaikka muuten särkikaloja ei esiintyisi normaalia enempää. Ongelmallisin järvi on kuitenkin Kymijärvi, joka vedenlaatutietoihin perustuvan luokittelun perusteella on arvioitu ekologiselta tilaltaan tyydyttäväksi ja koekalastustulosten perusteella välttäväksi. Muut alueen järvet ovat Kymijärveä paremmassa kunnossa. Koekalastusten (taulukko 7) perusteella ahvenen kappalesaalis oli kolminkertainen ja särjen yli kahdeksankertainen Vesijärven Enonselän tuloksiin verrattaessa. Särki ja ahven ovat eläinplanktonia syövistä lajeista ylivoimaisesti runsaimmat ja nuottasaaliin perusteella myös lahnakanta vaikuttaa runsaalta. Särkikalasaalis oli g/verkko, mikä kertoo, että särkikalat ovat rehevöitymisen vuoksi selvästi runsastuneet. Tutkijat pitivät särkikalasaaliin osuutta kuitenkin melko alhaisena, mikä on hieman nostanut järven kuntoluokitusta, mutta korkea kokonaissaalis kertoo järven välttävästä kunnosta. Taulukko 7. Kymijärven kokonaissaaliit, yksikkösaaliit ja prosenttiosuudet kalalajeittain vuonna 2012 (Kotakorpi, Lakka & Ruuhijärvi, 2012) Laji Kokonais Yksikkösaalis Biomassa Kokonaissaalis (kpl) kpl/verkko osuus % Yksikkösaalis Lukumäärä saalis (g) g/verkko) osuus % Ahven Hauki Kiiski Kuha Lahna Salakka Suutari Särki Yhteensä Ahvenkalat Särkikalat Petoahvenet (>15 cm)
13 Petokalat yht Nykyisen tilan perusteella RKTL:n tutkijat ovat esittäneet, että särkikalojen suuren määrän vuoksi vuotuinen hoitokalastustavoite kannattaisi nostaa seuraavalle kolmelle vuodelle 100 kg/ha/vuosi eli 65 tonniin vedenlaadun parantamiseksi (Kotakorpi, Lakka & Ruuhijärvi, 2012). Tältä pohjalta toteutettiin myös vuoden 2013 nuottaukset Hoitokalastuksen onnistumiset ja epäonnistumiset Suuria epäonnistumisia eivät Nastolan kalastajat ole kokeneet. Hoitokalastus on edennyt lähes aina suunnitelmien mukaisesti ja ennen kaikkea hoitokalastuksella on saavutettu niitä tavoitteita, joita sille on asetettu. Suurimpia haasteita käytännön järjestelyihin aiheuttavat vuosittain vaihtuvat erot veden lämpötiloissa ja tästä johtuva turha kalastaminen, kun ennakkoon ei voida tarkkaan tietää, milloin kalat parveutuvat. Limnologi Juha Kedon arvion mukaan 1990-luvun lopulla Kymijärven tehokalastuksen vaikutukset olivat lupaavia. Vuonna 1997 näkösyvyys oli aiempiin vuosiin verrattuna selvästi korkeampi ja kun vielä vuosina 1995 ja 1996 loppukesän tilannetta Kymijärvellä luonnehtivat voimakkaat sinileväkukinnat, vuonna 1997 todettiin vain lievä Anabaena lemmermannii -kukinta keskikesällä ja loppukesän levälajisto koostui lähinnä kulta- (Dinobryon), koriste- (Pediastrum) ja piilevistä (Aulacoseira, Fragilaria). Myönteisen kehityksen puolesta kertoi siis sekin, että Kymijärven levälajisto oli muuttunut vähemmän haitalliseksi. Loppukesän sinileväkukinta jäi vuonna 1997 pois, vaikka sääolot olivat sen kehittymisen kannalta hyvin otolliset. Sinileväongelmia ei esiintynyt myöskään kesällä Kymijärven osalta tehtiin kuitenkin vuosina se virhe, ettei nuottausta jatkettu, minkä takia särkikalat lisääntyivät reippaasti. Täten vuoden 2004 nuottauksilla saatiin huomattava saalis ja sitten taas seuraavina vuosina huomattavasti vähemmän. Tästä oppineena kalastajat ovat havainneet, että hoitokalastusta on vain sinnikkäästi jatkettava vuodesta toiseen, jotta saavutetut hyvät tulokset saadaan ylläpidettyä. Rysäpyynnin kokemuksia voisi sanoa työläiksi suhteessa saatuihin saalismääriin, eikä rysillä ole pyydetty moniin vuosiin alueella ennen vuotta Rysäpyynnin vahvuutena kuitenkin on, että rysillä saadaan myös sellaista saaliskalaa, jota nuottaamalla ei saada. Erityisesti sorva kuuluu tällaisiin kaloihin ja vuoden
14 2013 kokemusten perusteella erityisesti lahnaa saadaan rysillä saaliiksi ranta-alueilta. Lahnaa toisaalta saadaan myös nuottausten yhteydessä, joten lahnan kalastamisen näkökulmasta rysäpyyntiä voidaan pitää työläänä ja aikaa vievänä. Rysällä voidaan toisaalta kalastaa sellaisilla alueilla, joille nuottaus ei sovellu, tai joilla nuottaus on hyvin haastavaa Rysäpyynnin kokeilu Järvi Hoi - hankkeessa Järvi Hoi -hankkeen avulla voitiin kokeilla rysäpyynnin tuloksekkuutta tietyillä alueilla Vesijärvellä ja Kymijärvellä. Erityisesti Kymijärvellä tätä kalastusmenetelmää ei ole moniin vuosiin käytetty hoitokalastuksessa lainkaan, kun Vesijärvellä tahdottiin rysäpyyntiä kokeilla tietyillä alueilla vapaa-ajan kalastajien toimesta, jotka muuten käyttävät pyyntiin lähinnä katiskoja. Vastaavasti rysäpyyntiä kokeiltiin ammattikalastajien toteuttamana Ruotsissa, mistä kerrotaan tarkemmin omassa luvussaan. Rysien testauksen lähtökohtana on ollut ajatus, että perinteiset hoitokalastusmenetelmät, kuten nuottaus ja troolaus, toimivat hyvin ulappavesissä ja syvillä avoimilla rannoilla. Silti monissa järvissä esiintyvät pienikokoiset lahnat, pasurit, sorvat ja sulkavat ovat vaikeasti matalista kasvillisuusvyöhykkeistä pyydettävissä. Rysillä näiden tiettyjen saaliskalojen pyynti onnistuu, kunhan pyynti osataan ajoittaa oikein ja rysille löydetään sopivia paikkoja. Kuitenkin saalismäärät jäävät näillä alueilla usein pieniksi, joten rysäpyynti ennemminkin tehostaa nuottauksen tuloksia, kun rysillä saadaan saaliiksi niitä kalalajeja ja - yksilöitä, joita ei nuottaamalla ole saaliiksi saatu. Kokeilun ensimmäinen vaihe alkoi toukokuussa 2013 tai tarkemmin sanottuna jo tammikuussa 2013, kun tätä varten tarkoitettuja rysiä alettiin rakentaa Päijät-Hämeen kalatalouskeskuksen järjestämissä pyydystalkoissa. Rahoitus pyydysmateriaaleja varten saatiin Järvi Hoi hankkeesta ja rysien piirustukset saatiin ELY-keskuksen tarkastajalta Petri Savolalta, jolla on pitkä ammatillinen tausta rysien rakentamiseen liittyen. Keväällä 2013 ehdittiin kaikkiaan saada valmiiksi 13 rysää, joista kuusi (6) oli vannerysiä ja seitsemän (7) avorysiä siten, että yksi avorysistä oli isompi kuin kuusi muuta. Nämä rysät jaettiin Nastolan ja Vesijärven kalastusalueiden kalastajien välillä siten, että suurempi osa rysistä päätyi Vesijärven kalastajien käyttöön. Kaikkea kalastuksesta ei kuitenkaan saatu dokumentoitua riittävän hyvin, mutta suurimmasta osasta rysiä saatiin erittäin hyviä kokemuksia ja kalastustilastoja, joita voidaan jatkossa hyödyntää. Kevään 2014 talkoissa saatiin loput rysät valmiiksi. Kaikkiaan rysiä valmistui seuraavasti: lahtirysiä (vannerysiä) 6 kpl (joista 1 kateissa), jokamiehen rysiä (avorysiä) 11 kpl (joista 1 iso)
15 ja jokapojan rysiä (pienempiä avorysiä) 4 kpl. Yhteensä hankkeesta rahoitettiin siten 21 rysän rakentaminen Kalastaja Eero Sindan kokemuksia Kymijärveltä 2013 Rysien paikkojen valinnassa Kymijärvellä oli tärkeää löytää ranta-alue, joka laskeutuu loivasti ja jossa ei kasva kaislikkoa. Tällaisia paikkoja Kymijärvessä on muutamia, mutta ei monia. Kyseisillä paikoilla kasvoi lisäksi ahvenvitaa, mutta sen ei koettu haittaavan rysäpyyntiä, kuten kaislikko haittaisi. Vedenpinnan tuli olla alle 1,5 metrin korkeudella, jotta avorysä olisi pohjassa kiinni, eivätkä kalat pääsisi uimaan rysän alta. Rysät laskettiin veteen 4.5. Rysät oli sijoiteltu siten, että iso avorysä oli koko pyynnin ajan lähellä matonpesupaikkaa (Suppalantie) ja toinen pienistä rysistä Lammassaaren itäpuolella. Sen sijaan toinen pienistä rysistä vaihtoi paikkaa kaksi kertaa siten, että rysä oli ensin Vanhakartanon rannassa, sitten Lammassaaren pohjoispuolella ja lopulta Haikkarinkärjessä. Kaikki rysien paikat on merkitty suurpiirteisesti ao. karttoihin. Rysä siirrettiin Lammassaaren pohjoispuolelta pois, koska järven pohjassa oli monttu, jonka kautta kalat pääsivät uimaan rysän ali. Rysien oli myös todettu limoittuvan, koska vesi oli suhteellisen lämmintä. Muuten kalastamisesta ei ole erityisiä huomioita kerrottavana, koska kaikki on mennyt Kymijärvellä rysien vaihtoa lukuun ottamatta hyvin. Eniten kritisoitavaa esitettiin silmäkoosta, jonka pitäisi olla vielä pienempi, jotta rysät pyytäisivät särkeä, nyt särkeä on tarttunut rysän silmiin, mikä aiheuttaa jonkin verran lisätyötä.
16 Kalastaja Eero Loimen kokemuksia Vesijärveltä 2013 Vehkosaaressa asuvalle Eero Loimelle luovutettiin käyttöön kaksi avorysää, jotka hän on laskenut järveen toukokuun alkupuolella ja hän on pitänyt katiskoita ja rysiä Vehkosaaren eteläpuolella (kts. kartta). Hän kuitenkin nosti toisen avorysän pian aloittamisen jälkeen järvestä, koska se ei kalastanut lainkaan, jolloin jäljelle jäi yksi avorysä. Eero piti kokeilua epäonnistuneena. Hän sai rysillä (lähinnä yhdellä) saaliiksi ainoastaan 15 kg suutaria, lahnaa ja sorvaa, mihin todennäköisesti suurimpana syynä oli se, että rysistä puuttuivat varsinaiset irtopotkut, jotka ohjaavat kalan kalapesään. Suurin osa mahdollisista saaliskaloista on siis todennäköisesti päässyt uimaan poispäin rysän kalapesästä. Syy rysän potkujen puuttumiselle oli tavallaan hänestä riippumaton. Eerolle toimitettiin rysän potkuosia, mutta ei riittävästi, sillä hän joutui käyttämään materiaalin varsinaista aitaa varten. Ilmeisesti rysiä jaettaessa onkin tapahtunut joitain sekaannuksia materiaalitarpeen arvioinnissa, eikä sitä sitten ole ehditty korjaamaan hyvissä ajoin. Koska kalastaminen eteni kuvailun mukaisesti, ei haastattelun aikana saatu esille oikein muuta rysäpyynnin tavoitteiden mukaista tietoa. Eero aikoo kuitenkin jatkaa kokeiluja vuonna Kalastaja Pentti Reinin kokemuksia Vesijärveltä 2013 Pentti Reinillä on ollut testattavana neljä vannerysää, jotka ovat sijainneet Vesijärven Lahdenpohjassa Uskilan osakaskunnan vesialueilla, jonne ne laskettiin 4.5. Rysien paikkojen valinta on perustunut Pentti
17 Reinin aiempiin kokemuksiin rysäpyynnistä ja Lahdenpohjassa olisi paljon hyviä rysän paikkoja, jotka ovat kuitenkin pääosin mökkien rannoilla, joiden edustalle rysiä ei ole järkevää laittaa. Periaatteessa rysät ovat kalastaneet hyvin ja saaliiksi on saatu lähinnä lahnaa, sorvaa ja suutaria, jonkin verran myös särkeä. Pentti Reini odotti toki parempaa saalista, koska kokemukset edellisiltä vuosilta ovat olleet parempia. Kalapesän silmäkokoa Pentti Reini pitää liian suurena, 25 mm silmäkoko voisi olla toimivampi. Pentti tietää kyllä, että suuremmalla silmäkoolla rysät eivät limoitu yhtä herkästi kuin pienemmän silmäkoon rysät, joten sinänsä tämä ei kai ole suuri ongelma. Etuporttia hän pitää myös liian suurena ja rysien pystyttäminen on isotöistä, kun seipäitä on 8, eikä 2 kuten hänen omissa rysissään. Lisäksi varsinaista rysän kokoa voisi ehkä pienentää, mutta Pentti ei ole varma vaikuttaisiko tämä kalastamiseen. Helpottaakseen vannerysän tyhjentämistä Pentti on rakentanut kalapesään vetoketjun, josta kalat saa nopeasti tyhjennettyä. Tämän lisäksi rysä on kiinni päätyseipäässä kumiköydellä, minkä ansiosta rysän käsittely on joustavaa. Limoittumista Pentti ei ole tänä keväänä havainnut Kalasaaliita rysäpyynnistä Vesijärvellä ja Kymijärvellä 2013 Kalastaja Pentti Reinin rysillä saatiin aikaan hyviä tuloksia (taulukko 8) ja erityisesti saaliiksi saatiin lahnaa, sorvaa ja suutaria. Jonkin verran joukkoon mahtui särkeä, mutta särkeä näillä rysillä ei ollut alun perin tarkoitus pyytää, joten särkeä ei tämän saaliin joukkoon kuuluisi. Saaliskalan määrä vastaa hyvin sitä määrää, mikä matalilta alueilta voitaisiin vastaavin menetelmin pyytää. Taulukko 8. Rysäpyynnin tuloksia (kg) aikaväliltä kalastaja Pentti Reinin lahtirysistä Vesijärven Lahdenpohjasta (Reini Pentti, 2013). Pvm Rysiä Pyynti päiviä Yksikkö- saalis Särki Lahna Sorva Suutari Muut YHT
18 kg/rysä/d , , , , , , , , , , Ka. / koenta 4 2, Kymijärvellä kalastukseen osallistui useampi Villähteen kalastuskunnan kalastaja ja heidän käytössään oli kolme jokamiehen rysää. Vaikutusta kalastuksen lopputulokseen voi olla vaikeaa vertailla, kun pyydykset ovat sijainneet eri järvissä ja kalasaaliit näyttävätkin hyvin erilaisilta. Kymijärvestä saatiin saaliksi pääosin lahnaa joukossa ollen toki muitakin kalalajeja (taulukko 6). Onko tämä kalastuskokeilu siis osoittanut rysäpyynnin tuloksekkaaksi tavaksi vai ei? Ainakin asiantuntija Petri Savolan mukaan saalis on vastannut odotuksia. Saaliin määrä on kuitenkin ravinteiden poiston näkökulmasta pieni, joten siinä mielessä tämän pyynnin ei varmaan voi sanoa olevan merkityksellistä. Taulukko 9. Rysäpyynnin tuloksia (kg) aikavälillä Villähteen kalastajien avorysistä (1 iso + 2 pientä) Kymijärveltä (Konttinen Markku, 2013) Pvm Rysi Pyyntipäivi Yksikkösaali Särki Lahna Ahven Muut YHT
19 ä ä s kg/rysä/d Ka. / koenta
Hoitokalastuksen kokemuksia, käytäntöjä ja tuloksia eräiltä suomalaisilta ja ruotsalaisilta järviltä
2014 Hoitokalastuksen kokemuksia, käytäntöjä ja tuloksia eräiltä suomalaisilta ja ruotsalaisilta järviltä Toim. Kaj Loman Päijät-Hämeen Vesijärvisäätiö 18.3.2014 ESIPUHE Tämä kirjoituskokoelma on syntynyt
KUHAJÄRVEN HOITOKALASTUS
20.8.2015 KUHAJÄRVEN HOITOKALASTUS Kuhan Erän kokouksessa 15.8.2015 oli allekirjoittanut valittu Kuhajärven hoitokalastusmoottoriksi. Valittiin Kauko Kuha hoitokalastuksen vastuuhenkilöksi organisoimaan
MUHJÄRVEN HOITOKALASTUKSET 1999-2005
Opinnäytetyö MUHJÄRVEN HOITOKALASTUKSET 1999-2005 Markku Kuisma Kala- ja ympäristötalouden koulutusohjelma 2005 TURUN TIIVISTELMÄ AMMATTIKORKEAKOULU Kala- ja ympäristötalouden koulutusohjelma Tekijä: Markku